Regissør trekker seg fra «Fifty Shades of Grey»
Den kjente regissøren ønsker ikke å regissere flere «Fifty Shades of Grey»-filmer. Dette betyr at Universal må finne en ny regissør til filmene av de neste to bøkene. – Å regissere Fifty Shades of Grey har vært en intens og fantastisk reise jeg er utrolig takknemlig for, sier Taylor-Johnson til Deadline. Selv om hun ikke kommer til å regissere oppfølgerne, ønsker hun kun suksess til den som tar på seg de spennende utfordringene som kommer med film nummer to og tre.Taylor-Johnson vil ikke snakke om hvorfor hun velger å trekke seg som regissør. Det er derimot ingen hemmelighet at det har vært konflikt mellom henne og forfatter av bøkene, E. L. James. – Jeg skal ikke lyve. Vi kranglet definitivt en del, men det handlet kun om kreativitet og vi løste alltid flokene, sier hun til Porter magazine. E. L James ville ha filmen så lik bøkene som mulig, mens Taylor-Johnson hadde en annen, mer visualiserende visjon. Dette skapte noen utfordringer for de to. – Jeg visste hvordan filmen skulle lages, hvordan den trengte å se ut, og følte et ansvar for å gjøre den slik den er, sier hun.Det var stor interesse for filmen lenge før den kom på lerrettet. Den første traileren til filmen ble i løpet av en uke den mest sette traileren i år. Boktrilogien har solgt over 100 millioner eksemplarer på verdensbasis, noe som gjør den til den største og raskest selgende bokserien noensinne. Filmen ble derimot slaktet av VGs anmelder. Han var ikke aleme, flere uttrykte at de ikke var særlig imponerte over fimen.
Sam Taylor-Johnson (48) har besluttet å ikke lage oppfølgerne til den populære «Fifty Shades of Grey»-trilogien.